CELEX: 32017R1472
Language: fi
Date: 2017-08-11 00:00:00
Title: Komission täytäntöönpanoasetus (EU) 2017/1472, annettu 11 päivänä elokuuta 2017, tiettyjen tavaroiden luokittelusta yhdistettyyn nimikkeistöön

15.8.2017   
               
               
                  FI
               
               
                  Euroopan unionin virallinen lehti
               
               
                  L 210/1
               
            KOMISSION TÄYTÄNTÖÖNPANOASETUS (EU) 2017/1472,
      annettu 11 päivänä elokuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 11 päivänä elokuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Alumiinitanko (ns. suihkuverhon tanko), jota käytetään verhon ripustamiseen. Se koostuu kahdesta ontosta alumiiniputkesta. Pienempi putki voidaan asentaa laajemman putken sisään. Tanko on pidennettävissä, ja laajemman putken sisällä on teräksinen jousimekanismi, joka on suunniteltu puristamaan putket seinää vasten.
                     Tavara esitetään tullille ilman verhoa ja verhorenkaita.
                     Katso kuva (*1)
                     
                  
                  
                     8302 41 90 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8302 , 8302 41  ja 8302 41 90  nimiketekstien mukaisesti.
                     Luokittelu alanimikkeen 7615 20  saniteettitavaroiksi ei tule kyseeseen, koska tavaralla ei ole kylpyhuoneeseen suunnitellun tavaran objektiivisia ominaisuuksia. Se soveltuu käytettäväksi missä tahansa rakennuksessa, kuten verhon ripustamiseen ikkunan tai oven eteen.
                     Kun otetaan huomioon tavaran objektiiviset ominaisuudet (jousimekanismi ja pidennettävyys, jollainen rakenne voi kantaa vain kevyttä painoa, esim. verhoja), se on suunniteltu verhotangoksi eikä nimikkeen 7604  tavalliseksi alumiinitangoksi. Verhotangot luokitellaan nimikkeeseen 8302  (ks. harmonoidun järjestelmän selitykset, nimike 8302 , toinen kappale, D kohta, 5 kohta).
                     Luokittelu CN-koodin 8302 41 10  oviin soveltuviksi epäjaloa metallia oleviksi varusteiksi tai CN-koodin 8302 41 50  ikkunoihin ja ranskalaisiin ikkunoihin soveltuviksi epäjaloa metallia oleviksi varusteiksi ei tule kyseeseen, koska tavaraa ei sen objektiivisten ominaisuuksien perusteella voida pitää näihin käyttötarkoituksiin suunnitelluksi.
                     Sen vuoksi tavara on luokiteltava CN-koodiin 8302 41 90  rakennuksiin soveltuvaksi muuksi helaksi, varusteeksi ja niiden kaltaiseksi tavaraksi.
                  
               
            
         
            (*1)  Kuvat ovat ainoastaan ohjeellisia.